Oficiālais Vēstnesis L 108 , 28/04/1990 Lpp. 0104 - 0105

Speciālizdevums somu valodā: Nodaļa 3 Sējums 32 Lpp. 0139

Speciālizdevums zviedru valodā: Nodaļa 3 Sējums 32 Lpp. 0139



Komisijas lēmums (1990. gada 19. aprīlis), ar ko dalībvalstis tiek atbrīvotas no pienākuma piemērot noteiktām sugām Padomes Direktīvas 70/458/EEK par dārzeņu sēklu tirdzniecību noteikumus, groza Lēmumu 73/122/EEK un 74/358/EEK, kā arī atceļ Lēmumu 74/363/EEK (90/209/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1970. gada 29. septembra Direktīvu 70/458/EEK par dārzeņu sēklu tirdzniecību [1], kurā jaunākie grozījumi izdarīti ar Direktīvu 88/380/EEK [2], un jo īpaši tās 42. panta a) apakšpunktu, ņemot vērā dalībvalstu iesniegtos pieteikumus, tā kā, ievērojot Direktīvas 70/458/EEK 42. panta a) apakšpunktu, attiecībā uz sparģeļiem, vitlufa cigoriņiem un liellapu cigoriņiem (itāļu cigoriņiem) dalībvalsti, ja tā ir iesniegusi pieteikumu, drīkst pilnībā vai daļēji atbrīvot no pienākuma piemērot Direktīvas noteikumus, izņemot gadījumus, kad tas būtu pretrunā ar 16. panta 1. punktā un 30. panta 1. punktā izklāstītajiem noteikumiem; tā kā tādēļ, ņemot vērā dažādu dalībvalstu iesniegtos pieteikumus, ir lietderīgi atbrīvot dalībvalstis no pienākuma iepriekš minētajām sugām, nosakot vai nenosakot termiņu, piemērot: - direktīvas noteikumus, kas attiecas uz valstu šķirņu katalogu izveidi, vai - direktīvas noteikumus, kas attiecas uz sēklu sertifikāciju un kontroli, vai - dažos gadījumos — visus direktīvas noteikumus, visos gadījumos, izņemot 16. panta 1. punktu un 30. panta 1. punktu; tā kā ar šo lēmumu aizstāj visus iepriekšējos lēmumus, ar kuriem piešķir atbrīvojumus attiecībā uz šīm sugām; tā kā atbilstīgi būtu jāgroza Komisijas Lēmums 73/122/EEK [3] un 74/358/EEK [4], kuros attiecīgi tika paredzēti šādi atbrīvojumi Vācijai un Luksemburgai, un Īrijai, kā arī būtu jāatceļ Komisijas Lēmums 74/363/EEK [5], ar ko tika piešķirts šāds atbrīvojums Apvienotajai Karalistei; tā kā šajā lēmumā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu, IR PIEŅĒMUSI ŠO LĒMUMU. 1. pants 1. Attiecībā uz Asparagus officinalis L. — sparğeļiem – pielikuma I daļas 1. slejā norādītās dalībvalstis ir atbrīvotas no pienākuma piemērot 2. slejā norādītos Direktīvas 70/458/EEK noteikumus laika posmā, kas norādīts 3. slejā. 2. Attiecībā uz Cichorium intybus L. (partim) — vitlufa cigoriņiem – pielikuma II daļas 1. slejā norādītās dalībvalstis ir atbrīvotas no pienākuma piemērot 2. slejā norādītos Direktīvas 70/458/EEK noteikumus laika posmā, kas norādīts 3. slejā. 3. Attiecībā uz Cichorium intybus L. (partim) — liellapu cigoriņiem (itāļu cigoriņiem) – pielikuma III daļas 1. slejā norādītās dalībvalstis ir atbrīvotas no pienākuma piemērot 2. slejā norādītos Direktīvas 70/458/EEK noteikumus laika posmā, kas norādīts 3. slejā. 2. pants Lēmuma 73/122/EEK 1. pantu groza šādi: 1. Lēmuma 1. punkta b) un e) apakšpunktu svītro. 2. Lēmuma 2. punkta b) un g) apakšpunktu svītro. 3. pants Lēmuma 74/358/EEK 1. panta b) punktu svītro. 4. pants Lēmumu 74/363/EEK atceļ. 5. pants Lēmums ir adresēts dalībvalstīm. Briselē, 1990. gada 19. aprīlī Komisijas vārdā — Komisijas loceklis Ray Mac Sharry [1] OV L 225, 12.10.1970., 7. lpp. [2] OV L 187, 16.7.1988., 31. lpp. [3] OV L 145, 2.6.1973., 41. lpp. [4] OV L 196, 19.7.1974., 15. lpp. [5] OV L 196, 19.7.1974., 21. lpp. -------------------------------------------------- PIELIKUMS 1 | 2 | 3 | Dalībvalsts | Direktīvas 70/458/EEK noteikumi, uz kuriem attiecas atbrīvojums | Atbrīvojuma ilgums | I daļa —Asparagus officinalis L. — sparģeļi 1.Īrija, Luksemburga | Visi, izņemot 16. panta 1. punktu un 30. panta 1. punktu | Nav ierobežots | 2.Vācija, Francija | Visi, izņemot 16. panta 1. punktu un 30. panta 1. punktu | Līdz 1995. gada 31. decembrim | 3.Beļģija, Grieķija, Spānija, Itālija, Nīderlande, Portugāle | 3. panta 1. punkts un 16. līdz 44. pants, izņemot 16. panta 1. punktu un 30. panta 1. punktu | Līdz 1995. gada 31. decembrim | 4.Dānija, Apvienotā Karaliste | 3. panta 2. punkts un 4. līdz 15. pants | Nav ierobežots | 3. panta 1. punkts un 16. līdz 44. pants, izņemot 16. panta 1. punktu un 30. panta 1. punktu | Līdz 1995. gada 31. decembrim | II daļa —Cichorium intybus L. (partim) — vitlufa cigoriņi 5.Vācija, Luksemburga | Visi, izņemot 16. panta 1. punktu un 30. panta 1. punktu | Nav ierobežots | 6.Dānija, Apvienotā Karaliste | 3. panta 2. punkts un 4. līdz 15. pants | Nav ierobežots | III daļa —Cichorium intybus L. (partim) — liellapu cigoriņi (itāļu cigoriņi) 7.Vācija, Luksemburga | Visi, izņemot 16. panta 1. punktu un 30. panta 1. punktu | Nav ierobežots | 8.Francija | Visi, izņemot 16. panta 1. punktu un 30. panta 1. punktu | Līdz 1992. gada 31. decembrim | 9.Beļģija, Grieķija, Spānija, Īrija, Itālija, Nīderlande, Portugāle | 3. panta 1. punkts un 16. līdz 44. pants, izņemot 16. panta 1. punktu un 30. panta 1. punktu | Līdz 1992. gada 31. decembrim | 10.Dānija, Apvienotā Karaliste | 3. panta 2. punkts un 4. līdz 15. pants | Nav ierobežots | 3. panta 1. punkts un 16. līdz 44. pants, izņemot 16. panta 1. punktu un 30. panta 1. punktu | Līdz 1992. gada 31. decembrim | --------------------------------------------------